Fédération luxembourgeoise des échecs

D'Fédération luxembourgeoise des échecs, ofgekierzt FLDE, ass den nationale Verband vun de Schachveräiner zu Lëtzebuerg.

D'FLDE ass responsabel fir d'Reglementatioun vum Schach am Lëtzebuerger Land. Si gruppéiert all d'Veräiner déi Schach spillen an organiséiert déi verschidden national an international Kompetitioune gradewéi déi individuell Landesmeeschterschaften an de verschiddenen Alterskategorien, d'Veräinsmeeschterschaften, d'Couppen an d'Tournoien an arrangéiert och d'Schachnationalekippen.

D'FLDE ass 1931 gegrënnt an den 13. Oktober 2006 am Handelsregëster als ASBL registréiert ginnAm Handelsregëster (lbr.lu) ënner der Nummer F5891 agedroen.

Se huet hire Sëtz zu Stroossen an ass Member vum COSL (zënter 1950), der European Chess Union an der Fédération internationale des échecs (FIDE, zënter 1946).

 Geschicht 
D'FLDE ass den 18. Oktober 1931 vu véier Veräiner, Cercle d'échecs La tour, L'échiquier luxembourgeois rue de l'eau, Club d'échecs 1915 Luxembourg-Gare a Club d'échecs Esch-Alzette, am Café Philippe zu Esch-Uelzecht gegrënnt ginn.

De Verband huet am Ufank Fédération luxembourgeoise d'Échecs geheescht a krut an den 1950er Joren den haitegen Numm ëmgenannt.

Den éischte President war de Francis Kraus vum Lampertsbierger Veräin La Tour.

 Organisatioun 
De President vun der FLDE ass zënter 2012 de Pierre Fattebene (Diddeleng).

 Fréier Presidenten 

 1931-1933: Francis Kraus (La Tour Lampertsbierg) 
 1933-1935: François Gillissen (neutral) 
 1935-1950: Arthur Daubenfeld (neutral) 
 1950-1968: Marcel Fischbach (neutral, Dummeldeng, Neiduerf) 
 1968-1977: Albert Nicklaus (Dummeldeng, neutral) 
 1978-1987: Maurice Thoss (Esch Rochade) 
 1987-1989: Gaston Hilgert (Stengefort) 
 1989-1995: René Recking (Bouneweg) 
 1995-1996: Alphonse Conrady ff. (Ettelbréck) 
 1996-2000: Alphonse Conrady (Ettelbréck, Nordstad) 
 2000-2007: Ady Christoffel (Diddeleng) 
 2007-2012: Claude Birtz (Schëffleng) 

 Zentralkommitee vun der FLDE 

 President: Pierre Fattebene
 Vizepresident: Jacques Steinmetzer
 Generalsekretär: Bernard Linster

 Tresorier: John Hentges
 Techneschen Direkter: Olivier Jeitz
 Kaderkommisioun: Paul Goerens
 Jugendkommissioun: Andreia Gaspar

 Membere vun der FLDE 

 Caïssa Junglinster
 Cercle d'échecs Gambit Bonnevoie
 Cercle d'échecs Mertert-Wasserbillig
 Cercle d'échecs Philidor Dommeldange-Beggen
 Cercle d'échecs Steinfort
 Cercle d'échecs La Tour 1930
 Cercle des échecs Bettembourg
 Cercle des échecs Dudelange
 Chess Atmosphere Manternach
 Chess Club Stroossen
 Chess Lions Bertrange
 Chess Stars Roeser
 Esch rochade reine
 Le cavalier Differdange
 Les pions ardennais Perlé
 Luxembourg 1915
 Schachclub Tuerm a Sprénger Matt Schëffleng
 Schachklub De Sprénger Echternoach
 Schachklub Nordstad

Kuckt och
 Lëtzebuerger Landesmeeschteren am Schach

 Um Spaweck 
 Offiziell Websäit vun der Fédération luxembourgeoise des échecs

Kategorie:Schach zu Lëtzebuerg
Echecs
Kategorie:Associatiounen a Fondatiounen ouni Gewënnzweck